Golan sademetsäkansallispuisto

|  |  |
| --- | --- |
| Sijainti | 
Sierra Leone, valtaosaltaan Itäinen maakunta, hiukan myös Eteläinen maakunta |
| Pinta-ala | 
750,0 km2 |

Hallinto| Nimi alkuperäiskielellä | 
Gola Rainforest National Park |
| Tyyppi | 
KansallispuistoView and modify data on Wikidata  |
| Perustettu | 
2007 |
| Luokitus | 
Maailmanperinnön aieluettelon kohde (d) (1. kesäkuuta 2012)View and modify data on Wikidata  |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

Sierra Leonen kansallispuistojen sijaintikartta  
**Sierra Leonen kansallispuistot**
Freetown
 *Läntisen alueen niemimaan k.p.*
 *Golan sademetsä-  
k.p.*
 *Outamba-Kilimin k.p.*
 *Outamba-Kilimin k.p.*
 Lomavuorten k.p.
**Golan sademetsäkansallispuisto** (engl. *Gola Rainforest National Park*) on Sierra Leonen eteläosissa sijaitseva sademetsäalueen kansallispuisto. Se on perustettu vuonna 2007. Puiston pinta-ala on 750,0 neliökilometriä (vuonna 2015). Vuotuinen sademäärä on noin 2 800 millimetriä. Kansallispuisto koostuu kolmesta metsäisestä lohkosta pääosin Sierra Leonen  Itäisessä maakunnassa: Golan pohjoinen, keskinen ja eteläinen osa. Vuonna 2012 sademetsäkansallispuisto nimettiin Sierra Leonen aielistaan mahdolliseksi tulevaksi  maailmanperintökohteeksi.

Puisto jatkuu etelärajansa takana Liberian puolella laajemman Golan sadametsäalueena. Yhdessä niiden on suunniteltu muodostavat yli 2 000 neliökilometriä kattavan, rajan ylittävän rauhanpuiston.

Kansallispuiston alueella elää vuosien 2008–2011 arviointien mukaan ainakin 49 suurta (9 uhanalaista), 28 pientä nisäkäslajia (päästäiset ja jyrsijät) ja 34 lepakkolajia (2 uhanalaista). Suuriin nisäkkäisiin kuuluvat esimerkiksi leopardi, simpanssi, kääpiövirtahepo ja metsänorsu. Uhanalaisia leppakkolajeja ovat *Rhinolophus hillorum* (pienikokoinen hevosenkenkäyökkölaji) ja *Hipposideros marisae* (pienikokoinen kavioyökkölaji).

Alueelta on löydetty 43 sammakko- ja 13 matelijalajia. Näiden joukossa oli kaksi tieteelle uutta, taksonomisesti kryptista *Phrynobatrachus*-suvun lajia, joiden arvioitiin voivan olla pieniä (uhanalaisia) endeemisiä kantoja. Lisäksi tavattiin erittäin uhanalaista, aiemmin vain Norsunluurannikon Taïn kansallispuistosta löydettyä *Amietophrynus taiensis* -sammakkolajia. Seudun joista tavattiin 31 kalalajia, mutta osa näistä oli tieteellisesti huonosti tunnettuja. Siten uhanalaisuusluokitusta ei voitu tehdä. Perhoslajeja on yli 600. Näistä osa on tieteen huonosti tuntemia, joten aineistoa niiden uhanalaisuusluokitukseen ei ole riitävästi. Seudulta on tunnistettu äskettäin tieteellisesti uusia perhoslajeja. Golan sademetsäkansallispuiston alueelta on löydetty 140 sudenkorentojen lahkoon kuuluvaa eläinlajia. Osa lajeista on tieteelle uusia, eikä niiden uhanalaisuudesta osata vielä lausua. Vuonna 2011 kansallispuiston alueelta kuvattiin kuusi tieteellisesti uutta aito- tai hentosudenkorentojen lajia. 

Golan sademetsäalueelta on tavattu yli 330 lintulajia, joista 14 on uhanalaisia, kuten ghanankalapöllö, tainkutoja ja keltapääkaljukas.

Kansallispuistossa kasvaa 970 kasvilajia, joista yli 230 on puulajeja. Kasvilajeista ainakin 21 on uhanalaista, myös puistoalueen vallitseva puulaji *Heritiera utilis*.

Lähteet
-------

1. ↑  Millennium Development Goals Interim Report 2015 Sierra Leone (pdf) (Sierra Leonen suojelualueet liitteessa (Annex 1))  2/ 2016. Government of Sierra Leone. Viitattu 21.1.2017. (englanniksi)
2. 1 2  Gola Rainforest National Park UNESCO, World Heritage Centre, whc.unesco.org. Viitattu 21.1.2017. (englanniksi)
3. ↑  The Wider Gola Landscape, Liberia Golan sademetsäkansallispuisto, golarainforest.org. Viitattu 21.1.2017. (englanniksi)
4. 1 2 3  Wildlife Golan sademetsäkansallispuisto, golarainforest.org. Viitattu 21.1.2017. (englanniksi)
5. 1 2  The Gola Rainforest: Sierra Leone's first Rainforest National Park The Royal Society for the Protection of Birds (RSPB), rspb.org.uk. Viitattu 21.1.2017. (englanniksi)
6. ↑  The Forest Golan sademetsäkansallispuisto, golarainforest.org.  Arkistoitu 16.1.2017. Viitattu 21.1.2017. (englanniksi)